અઘોરનાથ ચટોપાધ્યાયને ત્યાં જન્મેલા પુત્રી, બાર વર્ષની ઉંમરે મદ્રાસ યુનિવર્સિટીમાંથી મેટ્રિકમાં પ્રથમ સ્થાન સાથે ઉત્તીર્ણ થનાર શ્રેષ્ઠ વિદ્યાર્થીની, એ બંધીયાર સમયમાં ફક્ત ૧૪ વર્ષની ઉંમરે પોતાનાથી ૧૦ વર્ષ મોટા અને વિધુર ડૉ. ગોવિંદુરાજુલુ નાયડુ સાથે પ્રેમમાં પડનાર અને જાતિભેદને લીધે આ લગ્ન અટકાવવા જેમને માતાપિતા દ્વારા ઈંગ્લેંડ મોકલી દેવાયેલા તેવા સરોજીની ચટોપાધ્યાય અને પછીથી શ્રીમતિ સરોજીની નાયડુ ભારતના સ્વાતંત્ર્ય સંગ્રામની ચળવળના અગ્રગણ્ય ભાગ હતાં અને ગાંધીજીની સાથે ચળવળમાં તેમણે અગત્યની ભૂમિકા ભજવી હતી.